### Resumé

Ifølge [adresse] økonomiske styringsprincipper skal der udarbejdes et halvårsregnskab med en vurdering af det forventede regnskabsresultat.

I halvårsregnskabet følges op på det forventede regnskabsresultat for 2025 på drift og anlæg. Desuden håndteres en række tværgående emner: flytning mellem udvalg, lov- og cirkulæreprogrammet samt løn- og pensionsreguleringer.

Samlet set forventes der overholdelse af udvalgenes drifts- og anlægsbudgetter i 2025.

Der er pres på servicerammen, med en forventning i halvårsregnskabet om en overskridelse på ca. 75 mio. kr. Det betyder, at Vejle Kommune er i risiko for en individuel sanktion, hvis kommunerne samlet set overskrider servicerammen.

### Sagsfremstilling

I nedenstående tabel fremgår udvalgenes forventede regnskabstal for 2025 opdelt på serviceudgifter, brugerfinansieret område og overførselsudgifter. Tallene er yderligere specificeret i bilag 1 "Samlet overblik - 2. kvartalsopfølgning 2025" og bilag 2 "Bevillingsændringer - 2. kvartalsopfølgning 2025".

![](data:image/jpeg;base64...)

**Serviceudgifter**

Det korrigerede budget for serviceudgifter udgør pr. 30. juni 2025 6.689,7 mio. kr. Regnskabet for 2025 forventes at blive 6.322,9 mio. kr. Dermed forventes et samlet mindreforbrug på 366,8 mio. kr., hvoraf der forventes overført 322,5 mio. kr. til 2026, hvilket giver et samlet mindreforbrug på 44,3 mio. kr. efter overførsler til 2026.

På Økonomiudvalgets område forventes rammeafholdelse i 2025, med et mindreforbrug på 88,0 mio. kr. Heraf forventes 55,6 mio. kr. overført til 2026, mens der med halvårsregnskabet anmodes om flytning af 10,7 mio. kr. til andre udvalg. Der forventes således et mindreforbrug efter overførsel til 2026 og flytninger mellem udvalg på 21,7 mio. kr., som forventes at tilfalde kassen ved regnskabsafslutning.

Teknisk Udvalg forventer rammeoverholdelse i 2025, med en forventet overførsel på 3,2 mio. kr. til 2026. Overførslen vedrører en positiv efterregulering fra Sydtrafik vedrørende regnskab 2024 samt opsparing til ny skøjtebaneløsning.

Klima-, Natur- og Miljøudvalget forventer rammeoverholdelse i 2025, med en forventet overførsel på 8,8 mio. kr. til 2026. Overførslen vedrører særligt skadedyrs-, herunder rottebekæmpelse, hvor overførslen vil nedbringes de kommende år grundet lavere gebyr. Derudover forventes der også overførsler vedrørende flerårige projekter, klimapulje samt klimaprisen.

Børne- og Familieudvalget forventer rammeoverholdelse i 2025, med en forventet overførsel på 97,4 mio. kr. til 2026. På Uddannelse og Læring har de et forventet mindreforbrug på 47,4 mio. kr., som særligt vedrører investering til folkeskolens fremtid fra det ekstraordinære budgetforlig i 2024. Skolerne og øvrige institutioner er samlet set i balance, dog er der store forskelle på de enkelte skolers resultater.

På Dagtilbud er der et forventet mindreforbrug på 16,1 mio. kr., som primært vedrører institutionernes pengeposer og særlige puljer med overførselsadgang, herunder flerårige projekter.

Familie & Forebyggelse forventer et mindreforbrug på 9,0 mio. kr. Familieområdet har fået tilført 24,6 mio. kr. i 2025 fra budgetforliget, hvilket for første gang i mange år har bragt området i balance.

På Børne- og Familieudvalgets fællesområde forventes et mindreforbrug på 24,8 mio. kr., heri indeholdt 15 mio. kr. fra overførselssagen, som vedrører ukraineudgifter afholdt i 2024.

Seniorudvalget forventer rammeoverholdelse i 2025. Der forventes samlet overførsler til 2026 på 119,4 mio. kr., hvor 60,0 mio. kr. er inden for pengeposerne og 59,3 mio. kr. uden for pengeposerne, heraf 6,7 mio. kr. vedrørende investeringspuljen.

Den samlede overførsel inden for pengeposen på [adresse] område dækker over 14,5 mio. kr. ved plejecentre, 3,6 mio. kr. ved distrikter, 9,6 mio. kr. ved myndighed, 11,0 mio. kr. ved mellemkommunal og friplejehjem samt 18,4 mio. kr. i en centralt afsat pulje til demografiske udfordringer. Derudover er der på de øvrige områder, herunder Kompetencecenter Velfærd, hjælpemiddeldepot, Staben og IT-systemer mv. en forventet overførsel på samlet 2,9 mio. kr.

Uden for pengepose dækker den forventede overførsel til 2026 over projekter og tiltag, som er flerårige. Overførslen vedrører blandt andet elevområdet, selvejende institution Solgaven samt projekter såsom Kvalitetsløft af ældreplejen, Internt vikarkorps 2026 og sygefraværsprojekter.

På [adresse] område forventes rammeoverholdelse i 2025, med et samlet mindreforbrug på 10,1 mio. kr. Ved overførselssagen 24/25 er der tilført 10 mio. kr. til Voksenudvalget uden for pengeposen i en 2-årig investeringspulje, hvor det forventes, at der overføres 7,0 mio. kr. til 2026. På de øvrige serviceudgifter forventes et samlet mindreforbrug på 3,1 mio. kr., som forventes overført til 2026. Dette er inklusiv et merforbrug på myndighedsområdet på 28,4 mio. kr.

Mindreforbruget på 3,1 mio. kr. skal ses i lyset af, at der med overførselssagen 24/25 blev overført 18,5 mio. kr. fra 2024 til 2025. Isoleret set for 2025 forventes altså et merforbrug på 15,4 mio. kr. Prognoserne på myndighedsområdet er behæftet med en vis usikkerhed, hvorfor der kan være risiko for samlet rammeoverskridelse på [adresse] område, hvis borgernes behov for støtte i 2. halvår 2025 viser sig at være større end forventet.

På Sundheds- og [adresse] område forventes rammeoverholdelse i 2025. Der forventes balance inden for pengeposen, mens der uden for pengeposen forventes et mindreforbrug på 7,9 mio. kr. Mindreforbruget uden for pengeposen skyldes primært mindreforbrug til aktivitetsbestemt medfinansiering af sygehusvæsenet, og forventes tilført kassen i forbindelse med regnskabsafslutning.

På Arbejdsmarkedsudvalgets område er der et forventet mindreforbrug på 3,5 mio. kr. Mindreforbruget anvendes til at dække et merforbrug efter midtvejsregulering på overførselsudgifterne. Der forventes rammeoverholdelse i 2025.

På Kultur- og Idrætsudvalgets område forventes rammeoverholdelse i 2025. Der forventes et mindreforbrug på 27,2 mio. kr., som forventes overført til 2026. Af de 27,2 mio. kr. er 19,1 mio. kr. uden for pengeposen (heraf vedrører 1,6 mio. kr. projekter med ekstern finansiering), mens 8,1 mio. kr. er inden for pengeposen.

På Udvalget for Lokalsamfund og Nærdemokratis område forventes rammeoverholdelse i 2025. Der forventes et mindreforbrug på 1,1 mio. kr., som forventes overført til 2026.

På Beredskabskommissionens område forventes rammeafholdelse i 2025.

**Overførselsudgifter**

Det korrigerede budget for overførselsudgifter udgør pr. ultimo juni 2.182,8 mio. kr. og regnskabet for 2025 forventes at blive 2.122,4 mio. kr.

Der er en negativ midtvejsregulering af overførselsudgifterne på Arbejdsmarkedsområdet på 61,6 mio. kr., grundet en bedre udvikling på ydelsesområderne på landsplan end forventet ved budgetlægning. I Vejle Kommune dækkes midtvejsreguleringen dels af mindreforbruget på overførsels- og serviceudgifter på Arbejdsmarkedsudvalgets område og dels af flytning af 7,1 mio. kr. fra Økonomiudvalgets Buffer- og innovationspulje på konto 6 på arbejdsmarkedsområdet, jf. bilag 2. Dermed forventes balance.

På Børne- og Familieudvalgets område forventes et mindreforbrug på 11,3 mio. kr., hvoraf 18,0  mio. kr. er et mindreforbrug vedrørende Sprogcentret, som forventes overført til 2026. Dermed resterer et merforbrug på 6,8 mio. kr., som særligt skyldes tabt arbejdsfortjeneste under Familieområdet.

På Økonomiudvalgets og [adresse] område forventes budgetoverholdelse.

**Det brugerfinansierede område**

Det samlede korrigerede nettoindtægtsbudget for det brugerfinansierede område er på 16,1 mio. kr. og ligger under Klima-, Natur- og Miljøudvalget. Der forventes budgetoverholdelse.

**Lov- og Cirkulæreprogram**

Økonomiudvalget, Teknisk Udvalg, Klima-, Natur- og Miljøudvalget, Børne- og Familieudvalget, Seniorudvalget, Sundheds- og Forebyggelsesudvalget samt Arbejdsmarkedsudvalget, er omfattet af budgetændringer som følge af Lov- og cirkulæreprogrammet.

I alt søges der om tillægsbevillinger som følge af Lov- og cirkulæreprogrammet på 27,7 mio. kr. Heraf vedrører 27,4 mio. kr. serviceudgifter, 1,9 mio. kr. overførselsudgifter og -1,6 mio. kr. finansieringssiden.

De største budgetændringer vedrører midler til modtagelsen af fordrevne fra [adresse], forslag til lov om foranstaltninger til sikring af et højt cybersikkerhedsniveau, forslag til lov om ændring af lov om aktiv socialpolitik og omlægningsindsats vedrørende lavbundsarealer samt kvælstofreducerende indsats.

Alle budgetændringer samt fordelingen mellem udvalg ses i bilag 5 - "Lov og Cirkulæreprogram 2025".

**Løn- og pensionsreguleringer**

Alle udvalg, undtaget Udvalget for Lokalsamfund og Nærdemokrati, er omfattet af budgetændringer som følge af løn- og pensionsreguleringer.

Pensionsreguleringerne sker fra Økonomiudvalget til Teknisk Udvalg samt Børne- og Familieudvalget og giver netto 0 kr.

Lønreguleringerne udgør i alt en mindreudgift på -3,1 mio. kr., heraf vedrører -3,0 mio. kr. service og -0,1 mio. kr. vedrører overførselsudgifter og det brugerfinansierede område. Denne regulering skyldes et ændret lønskøn fra KL og udmøntes på de enkelte udvalg, jf. kommunens vedtagne praksis. Der er ikke praksis for regulering af priser i indeværende år, hverken når de er stigende eller faldende, men det reguleres fremadrettet i budget 2026.

**Anlæg**

Det samlede korrigerede anlægsbudget udgør netto 874,2 mio. kr. på tværs af det skatte-, bruger- og lånefinansierede område. Det samlede forbrug forventes at blive netto 604,1 mio. kr. i 2025. Der forventes en overførsel til 2026 på 269,7 mio. kr.

![](data:image/jpeg;base64...)

På Økonomiudvalgets område forventes blandt andet overførsler vedrørende strategisk reserve ved puljen "Vejle - en studieby i vækst", strategisk pulje til jordopkøb, salg af areal ved [adresse] og Falck grunden samt Hærvejsprojektet, som løber indtil 2026.

På Teknisk Udvalgs område forventes blandt andet overførsler vedrørende udvidelse af [adresse], pæleorm ved [adresse] samt anlægsprojekter vedrørende cykelstier i blandt andet Jelling.

Ved Klima-, Natur- og Miljøudvalget forventes overførsler vedrørende stormflodssikring, vandløbsspidser i [adresse] samt diverse indtægter vedrørende blandt andet vådområdeprojekter og klima- og lavbundsprojekter.

På Børne- og Familieudvalgets område forventes blandt andet overførsler vedrørende [adresse] og Daginstitutionen i [adresse].

På [adresse] område forventes blandt andet overførsler vedrørende demenssikring af plejecentre.

På [adresse] område forventes blandt andet overførsler vedrørende [adresse].

På Kultur- og Idrætsudvalgets område forventes blandt andet overførsler vedrørende det nye kulturhus, fremtidig investering i træværk ved [adresse] samt ny event- og festivalplads i Jelling.

På Udvalget for Lokalsamfund og Nærdemokrati forventes overførsler vedrørende borgerdrevne projekter, som ikke forventes at blive færdiggjort i disponeringsåret.

En række udvalg søger ved 2. kvartalsopfølgning om ændring af rådighedsbeløb, hvilket fremgår af bilag 3 "Tillægsbevillinger til anlægsområder - 2. kvartalsopfølgning 2025".

Endvidere har en række udvalg ændringer til anlægsbevillingerne, hvilket er specificeret i bilag 4 "Ændring af anlægsbevillinger - 2. kvartalsopfølgning 2025".

*Anvendelse af overskydende beløb fra pulje til vedligehold af [adresse], [adresse] og halgulve ved Teknisk Udvalg:*

Byrådet godkendte 20. marts 2024, pkt. 74 anlægsbevilling på i alt 30 mio. kr. til ekstraordinært vedligehold af [adresse], [adresse] og halgulve, med en skønsmæssig fordeling i to anlægsprojekter ”Vedligehold Kirkebakkeskolen” og ”Vedligehold Vindinghallen og halgulve”. Byrådet godkendte 25. juni 2025, pkt. 134, at anlægsbevillingen til renoveringen af [adresse] og halgulve også omfatter Smidstrup Hallen og Vestre Stadion. Der blev overført 1 mio. kr. fra Vedligehold Kirkebakkeskolen til medfinansiering.

Projektet vedrørende vedligehold af [adresse] er blevet billigere end forventet, grundet lavere licitationspriser. Restbudgettet på 7 mio. kr. overføres til projektet vedrørende vedligehold af [adresse] og halgulve samt ekstra tagarealer til [adresse]. De bevillingsmæssige konsekvenser er medtaget i halvårsregnskab 2025.

**Finansiering**

Finansieringssiden består blandt andet af renter, afdrag, skatter og tilskud mv.

* Kommunen modtager en midtvejsregulering fra staten på -45,97 mio. kr. i 2025. Reguleringen består både af midler som tilgår kommunen og midler som skal afleveres.
* Kommunen modtager blandt andet en negativ pl-regulering på 19,2 mio. kr. og finansiering på 35,1 mio. kr. via Lov- og [adresse], hvoraf -1,6 mio. kr. vedrører konto 7 og 7,4 mio. kr. vedrører øvrige områder, som ikke fordeles ud på driften.
* Kommunen skal aflevere 63,4 mio. kr. på overførselsområdet inklusiv at Vejle Kommune skal aflevere 1,4 mio. kr. vedrørende tilskud til kommuner med dårlig udvikling i ledighed. 61,6 mio. kr. vedrører Arbejdsmarkedsudvalgets område.
* Ved halvårsregnskabet søges der en nettoudgiftsbevilling til midtvejsregulering på konto 7.
* Der søges desuden bevilling til efterregulering af KMF på 6,1 mio. kr.
* Herudover søges der om indeksering vedrørende afdrag til Lønmodtagernes feriemidler på 1,5 mio. kr., jf. ØU pkt. 123 den 10. maj 2021.
* Samlet søges der om en nettoudgiftsbevilling på 53,3 mio. kr. på konto 7 og 8, som fremgår af bilag 2 "Bevillingsændringer - Halvårsregnskab 2025".

**Status på udgifter vedrørende [adresse]**

Vejle Kommune har i første halvår af 2025 afholdt udgifter vedrørende fordrevne fra [adresse] for i alt 0,3 mio. kr., hvoraf 5,8 mio. kr. vedrører service og -5,5 mio. kr. vedrører overførselsområdet. Arbejdsmarkedsområdet har i vid udstrækning lykkedes med at få de fordrevne fra [adresse] i arbejde. Kommunen modtager derfor resultattilskud og skal ikke længere udbetale forsørgelse, når de fordrevne er i stand til at forsørge sig selv.

![](data:image/jpeg;base64...)

Vejle Kommune modtager 18,5 mio. kr. i 2025 til dækning af udgifter vedrørende fordrevne fra [adresse].

**Sammenfatning af halvårsregnskab 2025:**

Samlet set forventes fagudvalgene at overholde budgetterne på drifts- og anlægsområdet, men [adresse] samlede serviceramme for 2025 forventes ikke overholdt, på baggrund af udvalgenes forventninger til regnskab 2025. Det skyldes primært større overførsler fra 2024, som forventes brugt i 2025. På nuværende tidspunkt forventes en overskridelse på ca. 75 mio. kr. Ved halvårsregnskabet 2024 var forventningen, at serviceudgifterne var ca. 96 mio. kr. over servicerammen, men ved regnskab 2024 var serviceforbruget reduceret og Vejle Kommune lå ca. 43 mio. kr. under sin andel af den udmeldte ramme.

### Økonomi

Økonomiudvalget har bemyndigelse til at godkende flytninger af drifts- og anlægsmidler mellem udvalgene, såfremt fagudvalgene accepterer flytningerne.

Ved halvårsopfølgning har fagudvalgene godkendt en række bevillingsmæssige ændringer og flytninger. En samlet opgørelse over bevillingsmæssige ændringer fremgår af bilag 2 "Bevillingsændringer - Halvårsregnskab 2025".

 Udover de af fagudvalgene godkendte flytninger på driften, ændringer af rådighedsbeløb og anlægsbevillinger, søges der i denne sag om følgende bevillingsmæssige ændringer:

1. Bevillingsændringer som følge af Lov- og cirkulæreprogrammet
2. Lønreguleringerne
3. Midtvejsreguleringen på overførselsområdet under Arbejdsmarkedsudvalget

De bevillingsmæssige konsekvenser vedrørende drift, anlæg og finansiering fremgår endvidere af nedenstående bevillingsskema.

![](data:image/jpeg;base64...)

**Opsummering af de bevillingsmæssige konsekvenser:**

Sagen medfører samlet set merudgifter/mindreindtægt til kassen på 18,0 mio. kr., som hovedsageligt kan tilskrives ændret prisniveau samt efterregulering af KMF.

### Sagens videre forløb

Sagen skal behandles i Byrådet den 3. september 2025

### Historik

#### Kommunaldirektøren indstiller , den 25. august 2025, punkt 216:

at halvårsregnskabet for 2025 godkendes,

at de bevillingsmæssige ændringer vedrørende halvårsregnskabet godkendes, jf. bevillingsskemaet under afsnittet Økonomi, samt specifikation i bilag 2 til 4 vedrørende bevillingsændringer, rådighedsbeløb og anlægsbevillinger.

#### Beslutning fra Økonomiudvalget, den 25. august 2025, punkt 216:

Anbefales.

Fraværende: Stephan Pedersen.

### Beslutning

Godkendt.